wickkiey/tamil-wikipedia-chunked huggingface dataset:
# கரக்பூர் சதர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | கியான் சிங் சோசன்பால் | இந்திய தேசிய காங்கிரசு</br> |  |
| 2016 | திலீப் குமார் கோசு | rowspan=2 | பாரதிய ஜனதா கட்சி</br> |
| 2021 | இரன்மோய் சட்டோபாத்யாயா | } |  |
# நாராயண்காட் சட்டமன்றத் தொகுதி

**நாராயண்காட் சட்டமன்றத் தொகுதி** (Narayangarh Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. நாராயண்காட், மெதினிப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# நாராயண்காட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | பிரஜா கிசோர் மைத்தி | rowspan=3 | இந்திய தேசிய காங்கிரசு</br> |
| 1972 |  |  |  |
| 1977 | கிருசுணா தான ராய் |  |  |
| 1982 | விபூதி பூசண் தே | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1987 |  |  |  |
| 1991 | சூரிய காந்த மிசுதா |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 |  |  |  |
| 2016 | பிரத்யுத் குமார் கோசு | rowspan=2 | அகில இந்திய திரிணாமுல் காங்கிரசு |
| 2021 | சூரிய காந்த அட்டா | } |  |
# மாயனூர் கதவணை

**மாயனூர் கதவணை** என்பது இந்தியா தமிழ்நாடு மாநிலத்தின் கரூர் மாவட்டத்திலுள்ள ஒரு கதவணையாகும். சுமார் 1.5 டி. எம். சி. தண்ணீர் தேக்கி வைக்கும் வகையில், காவிரி ஆற்றின் குறுக்கே இது கட்டப்பட்டுள்ளது. மேட்டூர் அணை, அமராவதி அணை, பவானிசாகர் அணை மற்றும் நொய்யல் ஆறு இவைகளிலிருந்து திறக்கப்படும் தண்ணீர், இந்தக் கதவணையில் தேக்கி வைக்கப்பட்டு, பின்னர், பாசனத்திற்காகத் திறந்து விடப்படுகிறது. டெல்டா பாசன வசதிக்காக காவிரியாற்றில் திறந்து விடப்படுகிறது. நீரை வெளியேற்ற 93 மதகுகள் இங்குள்ளன. முழுக் கொள்ளளவை எட்டும் போது, இவை அனைத்தும் பயன்படுகின்றன.  
திருச்சிராப்பள்ளி மற்றும் தஞ்சாவூர் மாவட்ட விவசாய நிலங்கள் பயன்பெற, முக்கொம்பு வழியாக கல்லணைக்கு, இங்கிருந்து, தேக்கி வைக்கப்பட்ட தண்ணீர் அனுப்பப்படுகிறது.
# மாயனூர் கதவணை

## அமைவிடம்

கடல் மட்டத்திலிருந்து சுமார் 119.94 மீ. உயரத்தில், என்ற புவியியல் ஆள்கூறுகள் கொண்டு கரூரில், மாயனூர் கதவணை அமைந்துள்ளது.
# கன்வர் லால் மீனா

**கன்வர்லால் மீனா** (*Kanwar Lal Meena*) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் இராஜஸ்தானின் 16-ஆவது சட்டமன்றத்தின் உறுப்பினராகப் பணியாற்றி வருகிறார், அந்தா சட்டமன்றத் தொகுதியை பிரதிநிதித்துவப்படுத்துகிறார். இவர் முன்பு 2013 முதல் 2018 வரை உள்ள காலகட்டத்தில் மனோகர் தானா தொகுதியைப் பிரதிநிதித்துவப்படுத்தும் சட்டமன்ற உறுப்பினராகப் பணியாற்றினார்.
# கன்வர் லால் மீனா

## அரசியல் வாழ்க்கை

2023 இராஜஸ்தான் சட்டமன்றத் தேர்தலைத் தொடர்ந்து, அவர் அந்தா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார், இவரை எதிர்த்துப் போட்டியிட்ட இந்திய தேசிய காங்கிரஸ் வேட்பாளரான பிரமோத் ஜெயின் 5,861 வாக்குகள் வித்தியாசத்தில் தோற்கடிக்கப்பட்டார்.
# கன்வர் லால் மீனா

## சர்ச்சை

அரசு அதிகாரிகளை அச்சுறுத்துதல், பொதுப் பணிகளுக்கு இடையூறு விளைவித்தல், பொதுச் சொத்துக்களை சேதப்படுத்துதல் உள்ளிட்ட குற்றங்களுக்கான வழக்கில் 2005 ஆம் ஆண்டு குற்றவியல் வழக்கில் மீனா குற்றவாளி என தீர்ப்பளிக்கப்பட்டது. அக்லேராவில் உள்ள ஒரு அமர்வு நீதிமன்றம் 2020 டிசம்பரில் இவருக்கு மூன்று ஆண்டுகள் கடுமையான சிறைத்தண்டனை விதித்தது, இது 2025 மே மாதம் ராஜஸ்தான் உயர் நீதிமன்றத்தால் உறுதி செய்யப்பட்டது. இந்தத் தண்டனையை எதிர்த்து இவர் தாக்கல் செய்த மனுவை உச்ச நீதிமன்றம் 7 மே 2025 அன்று நிராகரித்தது, இரண்டு வாரங்களுக்குள் சரணடைய உத்தரவிட்டது.  
2025 மே 21 அன்று மனோகர்தனாவின் ஏ. சி. ஜே. எம் நீதிமன்றத்தில் மீனா சரணடைந்தார்.
# அகாந்தோசெரகசு மைனுடசு

**அகாந்தோசெரகசு மைனுடசு** (*Acanthocercus minutus*), நீலத் தலை மர அகமா, கருப்பு கழுத்து அகமா, தெற்கு மர அகமா, நீலத் தொண்டை அகமா எனப் பலப் பெயர்களில் அறியப்படுகிறது. இது *அகாமிடே* குடும்பத்தில் உள்ள பல்லி சிற்றினமாகும். இது எத்தியோப்பியாவிலும் கென்யாவிலும் காணப்படும் ஒரு சிறிய பல்லி வகையாகும். இது இலத்தீன் சொல்லான *மைனாடசு* (minutus) என்பதிலிருந்து பெயரிடப்பட்டது. இதன் பொருள் சிறியது என்பதாகும். இது *அகாந்தோசெரகசு* பேரினச் சிற்றினங்களுடன் ஒப்பிடும்போது மிகச் சிறிய அளவிலானதால் இப்பெயரிடப்பட்டுள்ளது.
# அகாந்தோசெரகசு மார்கரிடே

**அகாந்தோசெரகசு மார்கரிடே** (*Acanthocercus margaritae*) என்பது *அகாமிடே* குடும்பத்தில் உள்ள பல்லி சிற்றினமாகும். இது நமீபியாவிலும் அங்கோலாவிலும் காணப்படும் ஒரு சிறிய பல்லி வகையாகும். சாம்பியாவில் 2015ஆம் ஆண்டு சூலை 2-ஆம் தேதி வனவிலங்கு மோதலால் உயிரிழந்த கிரேக்க விஞ்ஞானி மார்கரிட்டா மெட்டாலினோ (1985-2015) என்பவரை கௌரவிக்கும் வகையில் "மார்கரிடே" என்ற சிற்றினப் பெயர் இலத்தீன் பெயர்ச்சொல்லாக உருவாக்கப்பட்டது.
# யூரோமாசுடிக்சு சோப்ரகி

**யூரோமாசுடிக்சு சோப்ரகி** (* Uromastyx shobraki* ) * அகாமிடே* குடும்பத்தில் உள்ள பல்லி சிற்றினமாகும். இது ஓமானில் காணப்படுகிறது. அரேபிய வனவிலங்குகளின் பாதுகாப்பு தொடர்பான சிறந்த சாதனைகளுக்காக, சவூதி அரேபியாவில் உள்ள "தேசிய வனவிலங்கு ஆராய்ச்சி மையம்,இயக்குநர் முகமது சோப்ராக்கின் நினைவாக இச்சிற்றினப் பெயரிடப்பட்டது. இது முட்டையிட்டு இனப்பெருக்கம் செய்யக்கூடியது.
# மேதினிபூர் மக்களவைத் தொகுதி

**மேதினிபூர் மக்களவைத் தொகுதி** (முன்னர், **மிட்னாபூர்** மக்களவைத் தொகுதி) இந்தியாவின் 543 நாடாளுமன்றத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மிட்னாபூரை மையமாகக் கொண்டுள்ளது. இந்திய நாடாளுமன்றத்தின் 34-ஆவது தொகுதியான மேதினிபூர் மக்களவைத் தொகுதியின் ஏழு சட்டமன்றத் தொகுதிகளில் ஆறு, மேற்கு மிட்னாபூர் மாவட்டத்திலும், ஒன்று கிழக்கு மிட்னாபூர் மாவட்டத்திலும் உள்ளன.
# மேதினிபூர் மக்களவைத் தொகுதி

## சட்டமன்றப் பிரிவுகள்

மேற்கு வங்காளத்தில் தொகுதிகளின் எல்லை நிர்ணயம் தொடர்பாக 2006-ஆம் ஆண்டு வெளியிடப்பட்ட எல்லை நிர்ணய ஆணையத்தின் உத்தரவின்படி, நாடாளுமன்றத் தொகுதி எண் 34. மேதினிபூர் மக்களவைத் தொகுதி பின்வரும் பிரிவுகளைக் கொண்டுள்ளது:
| 218 | ஏக்ரா | கிழக்கு மிட்னாபூர் | தருண் மைட்டி | அகில இந்திய திரிணாமுல் காங்கிரசு |
| --- | --- | --- | --- | --- |
| 219 | தாந்தன் | மேற்கு மிட்னாபூர் | பிக்ரம் சந்திர பிரதான் |  |
| 223 | கேசியாரி (ப.இ.) | பரேஷ் முர்மு |  |  |
| 224 | கரக்பூர் சதார் | ஹிரான் சாட்டர்ஜி | பாரதிய ஜனதா கட்சி |  |
| 225 | நாராயண்கர் | சுர்ஜா காந்தா அட்டா | அகில இந்திய திரிணாமுல் காங்கிரசு |  |
| 228 | கரக்பூர் | தினென் ராய் |  |  |
| 236 | மெதினிபூர் | சுஜோய் அசுரா |  |  |
எல்லை நிர்ணயத்திற்கு முன்பு, மிட்னாபூர் மக்களவைத் தொகுதி பின்வரும் சட்டமன்றப் பிரிவுகளைக் கொண்டிருந்தது: பதாசுபூர் (சட்டமன்றத் தொகுதி எண். 215), மிட்னாபூர் (சட்டமன்றத் தொகுதி எண். 223), கரக்பூர் சதர் (சட்டமன்றத் தொகுதி எண். 224), கரக்பூர் கிராமப்புறம் (சட்டமன்றத் தொகுதி எண். 225), கேசியாரி (சட்டமன்றத் தொகுதி எண். 226), நாராயண்காட்ர் (சட்டமன்றத் தொகுதி எண். 227), தாந்தன் (சட்டமன்றத் தொகுதி எண். 228)
# மேதினிபூர் மக்களவைத் தொகுதி

## நாடாளுமன்ற உறுப்பினர்கள்

| முதலாவது | 1952-57 | துடு பாரத் லால் | இந்திய தேசிய காங்கிரசு |  |
| --- | --- | --- | --- | --- |
| துர்கா சரண் பானர்ச்சி |  |  |  |  |
| 1952-57^ | சுபோத் சந்திர ஹன்ஸ்டா | பாரதீய ஜன சங்கம் | இந்திய தேசிய காங்கிரசு |  |
| சுபோத் ஹன்ஸ்தா |  |  |  |  |
| நான்காவது | 1967-69 | சசீந்திர நாத் மைதி | வங்காள காங்கிரசு |  |
| 1969-71^ | வே. கி. கிருஷ்ண மேனன் |  |  |  |
| ஐந்தாவது | 1971-77 | சுபோத் சந்திர ஹன்ஸ்டா | இந்திய தேசிய காங்கிரசு |  |
| ஆறாவது | 1977-80 | சுதிர் குமார் கோசல் | ஜனதா கட்சி |  |
| ஏழாவது | 1980-84 | நாராயண் சௌபே | இந்தியப் பொதுவுடமைக் கட்சி |  |
| எட்டாவது | 1984-89 |  |  |  |
| ஒன்பதாவது | 1989-91 | இந்திரஜித் குப்தா |  |  |
| பத்தாவது | 1991-96 |  |  |  |
| பதினொராவது | 1996-98 |  |  |  |
| பன்னிரண்டாவது | 1998-99 |  |  |  |
| பதின்மூன்றாவது | 1999-01 |  |  |  |
| 2001-04^ | பிரபோத் பாண்டா |  |  |  |
| பதினான்காவது | 2004-09 |  |  |  |
| *தொகுதியின் பெயர் மிட்னாபூரில் இருந்து மேதினிபூர் என மாற்றப்பட்டது* |  |  |  |  |
| பதினைந்தாவது | 2009-14 | பிரபோத் பாண்டா | இந்தியப் பொதுவுடமைக் கட்சி |  |
| 16வது | 2014-2019 | சந்தியா ராய் | அகில இந்திய திரிணாமுல் காங்கிரசு |  |
| 17வது | 2019-2024 | திலீப் கோசு | பாரதிய ஜனதா கட்சி |  |
| 18வது | 2024-*பதவியில்* | ஜூன் மாலியா | அகில இந்திய திரிணாமுல் காங்கிரசு | } |
^இடைத்தேர்தல்
# இரு மலர்கள் (தொலைக்காட்சித் தொடர்)

**இருமலர்கள்** என்பது சன் தொலைக்காட்சியில் 29 செப்டம்பர் 2025 திங்கள் முதல் சனி வரை மாலை 6:30 மணிக்கு ஒளிபரப்பட்ட தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் விஷன் டைம் இந்தியா பிரைவேட் லிமிடெட் இணைத்து தயாரிக்க, ரிஜா மனோஜ், வித்யா மோகன், அரவிந்து ஆகாசு, நிதிஷ் போன்ற பலர் நடித்துள்ளார்கள்.
# இந்திய அரசின் வறுமை ஒழிப்புத் திட்டங்கள்

140 கோடி மக்கள் தொகையுடன் உலகில் முதலாமிடத்தில் இருக்கும் இந்தியாவில், மே 2021 நிலவரப்படி, சுமார் 84 மில்லியன் மக்கள் பொருளாதாரத்தில் வறுமைக் கோட்டில் உள்ளனர். இது இந்திய மக்கள் தொகையில் 4.5% ஆகும். இந்திய அரசு கிராமப்புறங்களில் வறுமையை ஒழிக்க பல்வேறு திட்டங்களை செயல்படுத்தி வருகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

வறுமை ஒழிப்புத் திட்டங்கள் என்பது இந்தியாவில் வறுமையை சமாளிக்க இந்திய அரசால் உருவாக்கப்பட்ட திட்டங்களின் தொகுப்பாகும். இத்திட்டங்களின் நோக்கம் மக்களை வறுமையின் பிடியிலிருந்து மீட்டெடுப்பதே. கிராமப்புறங்களில் உள்கட்டமைப்பு மற்றும் பிற அடிப்படை வசதிகள் இல்லாததால், கிராமப்புறங்களில் வறுமையின் அளவு, நகரங்களை விட அதிகமாக உள்ளது. இந்திய அரசாங்கத்தால் தொடங்கப்பட்ட வறுமை ஒழிப்புத் திட்டங்கள் பின்வருமாறு:
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 1. ஒருங்கிணைந்த கிராமப்புற மேம்பாட்டுத் திட்டம் (IRDP)

*ஒருங்கிணைந்த ஊரக வளர்ச்சித் திட்டம்* (IRDP) என்பது வறுமைக் கோட்டிற்கு கீழ் வாழும் ஊரகப் பகுதி மக்களுக்கு வேலைவாய்ப்பு மற்றும் திறன் மேம்பாட்டு வாய்ப்புகளை வழங்குவதே நோக்கமாகக் கொண்டது. வறுமை ஒழிப்பதற்கு கிராமப்புற மக்களுக்கு வேலை வாய்ப்புகளை வழங்குவதற்கும், அவர்களின் வாழ்வாதாரத்தை மேம்படுத்துவதற்கும், அவர்களின் திறன்களை வளர்ப்பதற்கும் உதவும் ஒரு திட்டமாகும். இந்த திட்டம் 1980ஆம் ஆண்டில் செயல்படுத்தப்பட்டது. கிராமப்புற கைவினைஞர்கள், குறு விவசாயிகள் மற்றும் தொழிலாளர்களுக்கு, 33.5% மானியத்துடன் அரச்ய் வங்கிகள் கடன் வழங்குகிறது. இதனால் கிராமப்புற மக்களுக்கு வேலை வாய்ப்புகளை உருவாக்கப்படுகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 2. ஜவஹர் கிராம் சம்ரிதி யோஜனா

ஜவஹர் ரோஜ்கர் யோஜனா திட்டத்தின் சீர்திருத்தப்பட்ட திட்டமே ஜவஹர் கிராம் சம்ரிதி யோஜனா திட்டம் ஆகும். தற்போது இத்திட்டம் *சம்பூர்ணா கிராமீன் ரோஜ்கர் யோஜனா* என்ற பெயரில் அழைக்கப்படுகிறது. இதன் கீழ். மத்திய-மாநில அரசுகள் 75:25 நிதி பங்களிப்பு செய்யும் வகையில் சிறு தொழில் செய்யக் கடன் வழங்கப்படுகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 3. பிரதான் மந்திரி கிராமீன் அவாஸ் யோஜனா

வறுமை ஒழிப்புத் திட்டங்களின் கீழ் 2015 ஆம் ஆண்டில் தொடங்கப்பட்ட இத்திட்டத்தின் மூலம், கிராமப்புறங்களில் வறுமைக் கோட்டிற்குக் கீழே உள்ளவர்களுக்கு இலவச வீடுகளை வழங்குவதே முக்கிய நோக்கமாகும்.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 4. தேசிய சமூக உதவித் திட்டம் (NSAP)

இந்தத் திட்டம் 1995 ஆம் ஆண்டு தொடங்கப்பட்டது. இதன் முக்கிய நோக்கம் வறுமைக் கோட்டிற்குக் கீழே உள்ள பிரிவைச் சேர்ந்த விதவைகள், மாற்றுத்திறனாளிகள், முதியவர்கள் போன்றவர்களுக்கு சமூகப் பாதுகாப்பை வழங்குவதாகும். இந்த திட்டத்தின் கீழ் மூன்று திட்டங்கள் உள்ளன:
- *தேசிய சமூக உதவித் திட்டம்* (NSAP) என்பது இந்திய அரசின் நிதியுதவித் திட்டமாகும். இது வயதான ஏழைகள், ஏழை விதவைகள் மற்றும் குறிப்பிட்ட வருமான வரம்பிற்குக் கீழே உள்ள மாற்றுத்திறனாளிகளுக்கு *சமூக ஓய்வூதிய நிதி* உதவி வழங்குகிறது. இத்திட்டத்தில் வறுமைக் கோட்டுக்குக் கீழே உள்ள நபர்கள் மட்டுமே பயனாளிகளாக சேர்க்கப்படுகிறார்கள்.
- *தேசிய முதியோர் ஓய்வூதியத் திட்டம்*: ஆதரவற்றவர்களாகக் கருதப்படும் மக்களுக்கு ஓய்வூதியத்தை வழங்குகிறது. இந்தத் திட்டத்தின் முக்கிய நோக்கம் தகுதியான பயனாளிகளுக்கு சமூகப் பாதுகாப்பை வழங்குவதாகும்.
- *தேசிய மகப்பேறு நன்மைத் திட்டம்*: இத்திட்டத்தின் கீழ், பெண்களுக்கு அவர்களின் மகப்பேறுக்கு முற்பட்ட மற்றும் பிரசவத்திற்குப் பிந்தைய வாழ்வாதாரத்திற்காக அரசாங்கம் நிதி வழங்குகிறது. நிதி ரீதியாக நலிவடைந்த குடும்பங்களைச் சேர்ந்த பெண்களுக்கு இந்த நிதி மானியம் வழங்கப்படுகிறது. .
- *தேசிய குடும்ப நலத் திட்டம்*: எந்தவொரு காரணத்தாலும் ஒரு குடும்பத்தில் வருவாய் ஈட்டும் முக்கிய நபர் இறந்தால். இத்திட்டத்தின் கீழ் அக்குடும்பத்திற்கு 10,000 ரூபாய் வழங்கப்படுகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 5. அன்னபூர்ணா திட்டம்

இந்தத் திட்டம் 1999-2000 ஆம் ஆண்டில் தொடங்கப்பட்டது. இதன் முக்கிய நோக்கம் எப்போதும் தாங்களாகவே அதைச் செய்ய முடியாத மூத்த குடிமக்களுக்கு ஊட்டச்சத்து உணவை வழங்குவதாகும்,. வறுமை ஒழிப்புத் திட்டத்தின் கீழ், மேற்கண்ட வகையைச் சேர்ந்த வயதான குடிமக்களுக்கு ஒவ்வொரு மாதமும் 10 கிலோ இலவச ஊட்டச்சத்து உணவை வழங்கப்படுகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 6 மகாத்மா காந்தி தேசிய ஊரக வேலை உறுதியளிப்புச் சட்டம்

இந்திய அரசு கொண்டுவந்த வேலை உறுதியளிப்புத் திட்டம் ஆகும். இச்சட்டம் 25.05.2005 முதல் அமலாக்கப்பட்டது. முதலில் தேசிய ஊரக வேலை உறுதியளிப்புத் திட்டம் என்ற பெயரில் கொண்டு வரப்பட்ட இது 2009 காந்தியடிகள் பிறந்த நாளன்று மகாத்மா காந்தி தேசிய ஊரக வேலை உறுதியளிப்புத் திட்டம் என்று பெயர் மாற்றப்பட்டது. இத்திட்டத்தின் மூலம் கிராமப்புற மக்களுக்கு ஆண்டில் 100 நாள் வேலைவாய்ப்பு வழங்கப்படுகிற்து. இதன் மூலம் நீர் நிலைகளை தூர்த்தல், வாய்க்கால்களை சீரமைத்தல் போன்ற வேளாண் வளர்ச்சிப் பணிகளில் ஈடுபடுகின்றனர். மேலும் நாள் ஒன்று ஒரு குறிப்பிட்ட தொகை ஊதியமாக வழங்கப்படுகிறது.
வறுமை ஒழிப்பிற்கான பிற திட்டங்கள் வருமாறு:.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 7 அன்னபூர்ணா யோஜனா திட்டம்

சுய தொழில் செய்ய விழையும் பெண்களுக்கு உணவு விடுதிகள் தொடங்க பெண்களுக்கு ரூ.50,000 வரை வங்கிக் கடன் வழங்கப்படுகிறது. இந்த கடன் வசதி மூலமாக நாட்டில் பெண் தொழில்முனைவோர்களின் எண்ணிக்கையை மேலும் அதிகரிக்க வேண்டும் என்பதே அன்னபூர்ணா திட்டத்தின் முக்கியமான நோக்கமாகவே உள்ளது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 8 பிரதம மந்திரி ஏழைகளுக்கான உணவுப் பாதுகாப்பு திட்டம்

இந்த நலத்திட்டத்தின் அளவானது, உலகின் மிகப்பெரிய உணவுப் பாதுகாப்புத் திட்டமாக அமைகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 10 தலைமை அமைச்சரின் கிராமப்புற சாலை மேம்பாட்டுத் திட்டம்

இத்திட்டம் மைய ஊரக மேம்பாட்டு அமைச்சகத்தின் கீழ் செயல்படுகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 11 பிரதம மந்திரி உஜ்வாலா திட்டம்

இந்திய பிரதமர் நரேந்திர மோடியால் 1 மே 2016 அன்று வறுமைக் கோட்டுக்கு கீழ் உள்ள குடும்பங்களில் உள்ள பெண்களுக்கு 50 மில்லியன் எல்பிஜி எரிவாயு உருளை இணைப்புகளை விநியோகிக்க தொடங்கப்பட்டது
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 12 அடல் ஓய்வூதியத் திட்டம்

அமைப்புசாரா தொழிலாளர்களுக்கானது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 13 ஏகலைவா மாதிரி உண்டு உறைவிடப் பள்ளி

இந்தியப் பழங்குடியின மாணவ, மாணவியர்களுக்கான பழங்குடி மாணவர்கள் உண்டு உறைவிடப் பள்ளித் திட்டம் ஆகும்
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 14 சௌபாக்யா திட்டம் (Saubhagya scheme) அல்லது *பிரதான் மந்திரி சஹாஜ் பிஜிலி ஹர் கர் யோஜனா*

கிராமப்புற வீடுகளுக்கு மின்சாரம் வழங்குவதற்கான இந்திய அரசின் திட்டமாகும்.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 15 தீன் தயாள் உபாத்யாயா கிராம் ஜோதி யோஜனா

கிராமப்புறப் பகுதிகளுக்கு மின்சாரம் வழங்குவதற்காக வடிவமைக்கப்பட்ட இந்திய அரசின் திட்டமாகும்.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 16 ஸ்டாண்ட்-அப் இந்தியா

பெண்கள் மற்றும் பட்டியல் சமூகத் தொழில்முனைவோரை ஆதரிப்பதற்காக 5 ஏப்ரல் 2016 அன்று இந்திய அரசால் தொடங்கப்பட்டது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 17 இலவச மதிய உணவுத் திட்டம்

வறுமையின் காரணமாக பள்ளி வராமல் சிறு வயதிலேயே பிழைப்புக்காக வேலை செல்லும் சிறுவர்களைப் பள்ளிக்கு வரவழைப்பதற்காகவும், அவர்களின் கல்வி வளர்ச்சியை மனதில் கொண்டும் இத்திட்டம் தொடங்கப்பட்டது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 18 ஏழை நலன் சார்ந்த வேலைவாய்ப்பு பிரச்சாரம்

இந்தியாவில் உள்ள புலம்பெயர்ந்த தொழிலாளர்கள் மீது COVID-19 இன் தாக்கத்தை சமாளிக்க ஏழை நலன் சார்ந்த வேலைவாய்ப்பு பிரச்சாரம் (கரீப் கல்யாண் ரோஜ்கர் அபியான் (GKRA)) என்ற ஒர் முன்முயற்சியை இந்திய அரசு தொடங்கியது.[1] இது ஒரு கிராமப்புற பொதுப்பணித் திட்டமாகும், இது 20 ஜூன் 2020 அன்று 50,000 கோடி ரூபாய் ஆரம்ப நிதியுதவியுடன் தொடங்கப்பட்டது (இது 2023 ஆம் ஆண்டில் 7 பில்லியன் அமெரிக்க டாலருக்கு சமம்).
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 19 பிரதான் மந்திரி கிசான் சம்மான் நிதி

அனைத்து சிறு மற்றும் குறு விவசாயிகளுக்கும் குறைந்தபட்ச வருமான ஆதரவாக ஆண்டுக்கு, ₹6,000 நிதி உதவி மூன்று தவணைகளாக வழங்கப்படுகிறது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 20 ஆயுஸ்மான் பாரத் மருத்துவக் காப்பீட்டுத் திட்டம்

பொருளாதார வசதியில் கீழடுக்கில் இருக்கும் 40% மக்களுக்கு, பலவீனமானவர்களுக்கு அளிப்பதாகும். இத்திட்டம் உலகிலேயே மிகப்பெரிய, அரசால் முழுவதுமாக மருத்துவக் காப்பீடு அளிக்கும் திட்டம் ஆகும்.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 21 பிரதம மந்திரி உஜ்வாலா திட்டம்

1 மே 2016 அன்று வறுமைக் கோட்டுக்கு கீழ் உள்ள (பிபிஎல்) குடும்பங்களில் உள்ள பெண்களுக்கு 50 மில்லியன் எல்பிஜி இணைப்புகளை விநியோகிக்க தொடங்கப்பட்டது. ₹80 பில்லியன் (ஐஅ$930 மில்லியன்) பட்ஜெட் ஒதுக்கீடு இந்த திட்டத்திற்காக செய்யப்பட்டது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 22 இந்தியாவில் வேளாண்மைக் காப்பீடு

கரும்பு மற்றும் வாழை உள்ளிட்ட தோட்டக்கலைப் பயிர்களுக்கு 5 சதவிகிதமும், காரிஃப் பருவத்தில் பயிரிடப்படும் உணவுப்பயிர்கள், எண்ணெய் வித்துக்கள் உள்ளிட்ட பயிர்களுக்கு 2 சதவிகிதம், ராபி பருவத்தில் பயிரிடப்படும் பயிர்களுக்கு 1.5 சதவிகிதம் என காப்பீடு தொகை அறிவிக்கப்பட்டுள்ளது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 23 பிரதம மந்திரி முத்ரா திட்டம்

பிரதம மந்திரி முத்ரா திட்டம் (PMMY) என்பது இந்திய அரசாங்கத்தின் முதன்மைத் திட்டமாகும், இது "நிதியற்றவர்களுக்கு நிதியளிப்பது" என்ற நோக்கத்துடன் சிறு, குறு போன்ற நிறுவனங்களை முறையான நிதி அமைப்புக்கு கொண்டு வந்து அவர்களுக்கு மலிவு கடன்களை வழங்குவதாகும். விவசாயம் அல்லாத வருமானம் ஈட்டும் நடவடிக்கைகளுக்கு பொதுத்துறை வங்கிகள், பிராந்திய கிராமப்புற வங்கிகள், கூட்டுறவு வங்கிகள், தனியார் துறை வங்கிகள், வெளிநாட்டு வங்கிகள், மைக்ரோ நிதி நிறுவனங்கள் (MFI) மற்றும் வங்கி அல்லாத நிதி நிறுவனங்கள் (NBFC) போன்ற அனைத்து நிதிநிறுவனங்களிடமிருந்தும் பத்து இலட்சம் ரூபாய் வரை கடன் பெற இது ஒரு சிறிய கடனாளியை அனுமதிக்கிறது. இத்திட்டம் 2015 ஆம் ஆண்டு ஏப்ரல் 8 அன்று இந்தியப் பிரதமரால் தொடங்கப்பட்டது.
# இந்திய அரசின் வறுமை ஒழிப்புத் திட்டங்கள்

## இந்தியாவில் வறுமை ஒழிப்பு திட்டங்கள்

### 24 தேசிய முதியோர் நல மருத்துவ மையம், கிண்டி

இலவச முதியோர் மருத்துவமனை
# இந்திய அரசின் வறுமை ஒழிப்புத் திட்டங்கள்

## 26 தீன் தயாள் உபாத்யாய கிராமீன் கௌசல்யா யோஜனா

இத்திட்டம் கிராமப்புறங்களில் 15 முதல் 35 வயது வரை உள்ள ஏழை இளைஞர்களுக்கு வேலைவாய்ப்பு வழங்கும் திட்டமாகும்.
# இந்திய அரசின் வறுமை ஒழிப்புத் திட்டங்கள்

## இதனையும் காண்க

- நேரடிப் பலன் பரிமாற்றம்
# பிரிதிபால் சிங் கில்

**பிரிதிபால் சிங் கில்** (*Prithipal Singh Gill*) என்பவர் இந்தியாவைச் சேர்ந்த ஓர் ஓய்வு பெற்ற இந்திய இராணுவ அதிகாரியாவார். 1920 ஆம் ஆண்டு திசம்பர் மாதம் 11 ஆம் தேதியன்று இவர் பிறந்தார். நூறு வயதைக் கடந்தும் வாழ்ந்தவர் என்றும் இந்திய பாதுகாப்புத் துறையின் மூன்று பிரிவுகளிலும் (தரைப்படை, விமானப்படை, கப்பற்படை) பணியாற்றிய ஒரே இராணுவ வீரர் என்ற பெருமைக்குறியவராகவும் அறியப்படுகிறார்.
# பிரிதிபால் சிங் கில்

## தொழில்

பிரித்தானிய இந்தியாவின் பாட்டியாலா மாநிலத்தில் 1920 ஆம் ஆண்டு திசம்பர் மாதம் 11 ஆம் தேதியன்று பாட்டியாலா குதிரைப் படையின் தலைவர் அர்பால் சிங் கில்லுக்கு மகனாகப் பிறந்தார். இலாகூரில் உள்ள அரசு கல்லூரியில் பிரிதிபால் சிங் கில் படித்தார். விமான ஓட்டுநராகும் ஆசையிருந்த காரணத்தால் இலாகூரில் உள்ள வால்டன் விமான நிலையத்தில் பறக்கும் உரிமத்தைப் பெற்றார். 1942 ஆம் ஆண்டு தனது குடும்பத்தினருக்குத் தெரிவிக்காமல், இந்திய விமானப்படையில் சேர்ந்தார். விமானி அதிகாரியாக நியமிக்கப்பட்ட கில், கராச்சியில் ஆர்வர்டு விமானத்தில் பயிற்சி பெற்றுக்கொண்டிருந்தபோது, அவரது தந்தை பறப்பது பாதுகாப்பற்றது என்று குடும்பத்தினர் கருதியதால், இந்திய விமானப் படையிலிருந்து இவரை மாற்ற ஏற்பாடு செய்தார். இரண்டாம் உலகப்போரின் போது (1939 -1945) கில் கண்ணிவெடிகள் அகற்றுதல் மற்றும் துணைக்கப்பல்களில் பணியாற்றினார். பாரசீக வளைகுடாவில் கப்பல் போக்குவரத்தைப் பாதுகாக்கும் கான்வாய் பிரிவிலும் பணியாற்றினார். பின்னர் அவர் தியோலாலியில் உள்ள இராணுவ வீரர்களுக்கான பீரங்கிப் பயிற்சி பள்ளியில் பயிற்சி பெற்று பயிற்றுவிப்பாளராக தகுதி பெற்றார். 1948 ஆம் ஆண்டு செப்டம்பர் மாதத்தில் இவர் தனது கடற்படை சேவையை முடித்தார். மேலும் சிறிது காலம் பஞ்சாப் அரசாங்கத்தில் அரசு ஊழியராகவும் பணியாற்றினார்.  
1962 ஆம் ஆண்டு ஆகத்து மாதம் 2 ஆம் தேதியன்று லெப்டினன்ட்-கர்னலாக கில் பதவி உயர்வு பெற்றார் 1965 ஆம் ஆண்டு நடைபெற்ற இந்திய-பாக்கித்தான் போரின் போது கில் 71 படைப்பிரிவுகளுக்குத் தலைமை தாங்கினார். சியால்கோட் பகுதியில் நடந்த போர் நடவடிக்கைகளைக் கண்ட இவர், எதிரிகளால் துண்டிக்கப்பட்ட தனது நான்கு துப்பாக்கிகளை மீட்டெடுக்கும் பணியைத் தானே வழிநடத்தினார். 1968 ஆம் ஆண்டு சூன் மாதம் 19 ஆம் தேதியன்று இவருக்கு கர்னலாக பதவி உயர்வு கிடைத்தது. 1970 ஆம் ஆண்டு திசம்பர் மாதம் முதல் தேதியில் கில் பணியிலிருந்து ஓய்வு பெற்றார்.
# பிரிதிபால் சிங் கில்

## தனிப்பட்ட வாழ்க்கை

கில் தனது மனைவி பிரீந்தர் கவுரை 1950 ஆம் ஆண்டு திசம்பர் மாதம் 24 ஆம் தேதியன்று திருமணம் செய்து கொண்டார்.
# நேசிப்பாயா

**நேசிப்பாயா** 2025இல் விஷ்ணுவர்த்தன் இயக்கத்தில் வெளியான இந்தியத் தமிழ்த்திரைப்படமாகும்.
# நேசிப்பாயா

## விமர்சனம்

இந்து தமிழ் திசை நாளிதழில் "போர்ச்சுக்கல்லில் நடக்கும் விசாரணை, தொழிலதிபருக்கான ஈகோ, தன் பாலின ஈர்ப்பாளர்கள், நாயகனுக்கு உதவும் லோக்கல் தாதா, சிறைக்குள் கொலை வெறியோடு இருக்கும் சகப் பெண் கைதி என கதை எங்கெங்கோ சுற்றிச் சுழல்கிறது. ஆனால் எதுவும் அழுத்தமின்றி, பார்வையாளர்களோடு ஒன்றாமல் ‘யாருக்கோ, என்னவோ நடந்தால் நமக்கென்ன?’ என்பது போலவே நகர்வது சோகம்" என்று எழுதினர். ஆனந்த விகடன் விமர்சனத்தில் "காதலியை வன்தொடர்தல், டாக்ஸிக் லவ், அன்லிமிட்டட் ஆக்ஷன் எனப் பழைய தமிழ் சினிமா ஹீரோக்களின் சட்டையை அப்படியே மாட்டி வந்திருக்கிறார் ஆகாஷ் முரளி" என்று எழுதினர். தினமலர் நாளிதழ் "ஆரம்பம் முதல் கடைசி வரை படம் தொய்வில்லாமல் நகர்கிறது. ஆனாலும், நம் மனதில் அழுத்தமாய் பதியும் படியான காட்சிகள் குறைவாகவே உள்ளது. சென்னை, பெங்களூர் காட்சிகள் ரசிக்க வைத்த அளவிற்கு போர்ச்சுகல் போன பின் காட்சிகளில் ஒரு அழுத்தம் இல்லை. ஏதோ விட்ட குறை தொட்ட குறையாக பார்க்கும் உணர்வை மட்டுமே தருகிறது" என்று எழுதி மதிப்பீடுகளை வழங்கினர்.
# வறுமைக் கோட்டிற்கு கீழ்

**வறுமைக் கோட்டிற்கு கீழ்** (*Below Poverty Line (சுருக்கமாக:**BPL**),* என்பது இந்தியாவில் வறுமைக் கோட்டிற்கும் கீழ் உள்ளவர்களை குறிக்கும் மக்களின் பொருளாதாரத்தை அளவிடும் ஓர் அளவு கோல் ஆகும். இந்திய அரசால் வறுமைக் கோட்டில் வாழ்பவர்களையும், பொருளாதாரப் பின்தங்கிய நிலையைக் குறிக்கவும், அரசாங்க உதவி மற்றும் உதவி தேவைப்படும் தனிநபர்கள் மற்றும் குடும்பங்களை அடையாளம் காணவும் பயன்படுத்தப்படும் ஒரு அளவுகோலாகும். இந்த அளவு கோல் மாநிலத்திற்கு மாநிலம் மாறுபடுகிறது.
# வறுமைக் கோட்டிற்கு கீழ்

## வரையறை

வறுமைக் கோட்டிற்கு கீழ் உள்ளவர் என்பது உணவு, கல்வி மற்றும் சுகாதாரப் பராமரிப்பு போன்ற அடிப்படைத் தேவைகளைப் பெற இயலாத குடும்பங்களை அடையாளம் காண இந்திய அரசாங்கத்தால் பயன்படுத்தப்படும் ஒரு பொருளாதார அளவுகோலாகும்.
# வறுமைக் கோட்டிற்கு கீழ்

## அளவுகோல்கள்

உணவு, கல்வி, சுகாதாரப் பராமரிப்பு, போக்குவரத்து மற்றும் மின்சாரம் போன்ற அத்தியாவசிய வாழ்க்கைச் செலவுகளைக் கருத்தில் கொண்டு வறுமைக் கோடு தீர்மானிக்கப்படுகிறது.
# வறுமைக் கோட்டிற்கு கீழ்

## வருமான வரம்பு

வறுமைக் கோட்டிற்கு கீழ் உள்ளவர் என்பதை வகைப்படுத்த, ஒரு குடும்பத்தின் வருமானம் அல்லது செலவு பொதுவாக மாநில அரசால் நிர்ணயிக்கப்படும் ஒரு குறிப்பிட்ட வரம்புக்குக் கீழே வர வேண்டும். எடுத்துக்காட்டாக, கடந்த காலத்தில், கிராமப்புறங்களில் ஒரு குடும்பம் ஒரு நாளைக்கு ₹27 க்கும் குறைவாகவும், நகர்ப்புறங்களில் ஒரு நாளைக்கு ₹33 க்கும் குறைவாகவும் செலவு செய்யும் திறன் அற்றது என்பதைப் பொறுத்து வறுமைக் கோட்டிற்கு கீழ் (BPL) உள்ள குடும்பம் எனத்தீர்மானிக்கப்பட்டது .
# வறுமைக் கோட்டிற்கு கீழ்

## நன்மைகள்

வறுமைக் கோட்டிற்கு கீழ் குடும்பங்கள் பெரும்பாலும் மானிய விலையில் உணவு, வீட்டுவசதி மற்றும் வேலைவாய்ப்பு வாய்ப்புகள் உட்பட பல்வேறு அரசு திட்டங்களுக்குத் தகுதியுடையவை.
# வறுமைக் கோட்டிற்கு கீழ்

## மக்கள் தொகை கணக்கெடுப்பில்

2011ஆம் ஆண்டிற்குப் பிறகு மக்கள் தொகை கணக்கெடுப்பின் புதுப்பிப்பு இல்லாததால், இந்தியாவில் ஏழை மக்கள் பற்றிய தரவு கிடைக்கவில்லை. மேலும் மதிப்பீடுகள் 34 மில்லியனிலிருந்து 373 மில்லியன் வரை வேறுபடுகின்றன.  
சர்வதேச அளவில், வாங்கும் சக்தி சமநிலை கொண்ட ஒரு நபருக்கு ஒரு நாளைக்கு ₹150 க்கும் குறைவான வருமானம் உள்ளவர்களை தீவிர வறுமையினர் என வரையறுக்கப்படுகிறது. இந்த மதிப்பீட்டின்படி, 2012 ஆம் ஆண்டு நிலவரப்படி சுமார் 12.4% இந்தியர்கள் மிகவும் ஏழைகளாக உள்ளனர். இது வருமான அடிப்படையில், அடிப்படை உணவுத் தேவைகளை கொள்வனவு செய்ய குறைந்தபட்ச வருமானமாகக் கருதப்படுகிறது.இது சுகாதாரப் பராமரிப்பு மற்றும் கல்வி போன்ற பிற செலவுகளைக் கணக்கில் எடுத்துக்கொள்ளாது.
# வறுமைக் கோட்டிற்கு கீழ்

## தற்போதைய மக்கள் தொகை முறை

வறுமைக் கோட்டிற்கு கீழ் எனும் அளவுகோல் கிராமப்புறம் மற்றும் நகர்ப்புறங்களுக்கு இடையே வேறுபடுகிறது. பத்தாவது ஐந்தாண்டுத் திட்டத்தில், பற்றாக்குறையின் அளவு 0–4 மதிப்பெண்கள் கொடுக்கப்பட்ட அளவுகோல்களின் உதவியுடன் அளவிடப்படுகிறது. 13 அளவுகோல்களுடன். அதிகபட்ச 52 மதிப்பெண்களில் 17 மதிப்பெண்கள் அல்லது அதற்கும் குறைவாக உள்ள குடும்பங்கள் வறுமைக் கோட்டிற்கு கீழ் உள்ள குடும்பங்கள் என வகைப்படுத்தப்பட்டுள்ளது.. வறுமைக் கோடு விலைகளின் அளவை விட இந்தியாவில் தனிநபர் வருமானத்தை மட்டுமே சார்ந்துள்ளது.
# வறுமைக் கோட்டிற்கு கீழ்

## ஐந்தாண்டு திட்டங்கள்

அதன் ஒன்பதாவது ஐந்தாண்டு திட்டத்தில் (1995–2002), கிராமப்புறங்களுக்கான வறுமைக் கோடு என்பது இரண்டு எக்டேருக்கு குறைவான நிலம், தொலைக்காட்சி அல்லது குளிர்சாதனப் பெட்டி இல்லாதது என நிர்ணயிக்கப்பட்டது. 9வது திட்டத்தின் போது கிராமப்புற வறுமைக் கோட்டு குடும்பங்களின் எண்ணிக்கை 650,000 ஆக இருந்தது. இந்த அளவுகோலை அடிப்படையாகக் கொண்ட கணக்கெடுப்பு மீண்டும் 2002 இல் மேற்கொள்ளப்பட்டது. மேலும் மொத்தம் 3,87,000 குடும்பங்கள் அடையாளம் காணப்பட்டது. இந்த எண்ணிக்கை செப்டம்பர் 2006 வரை நடைமுறையில் இருந்தது.
# வறுமைக் கோட்டிற்கு கீழ்

## இதனையும் காண்க

- வறுமைக் கோடு
- இந்திய அரசின் வறுமை ஒழிப்புத் திட்டங்கள்
# மே. அ. இராசகுமார்

**மே. அ. இராசகுமார்** (*M. A. Rajkumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் 1937ஆம் ஆண்டு செப்டெம்பர் 18ஆம் நாளன்று திருச்சிராப்பள்ளி மாவட்டம் மேலூரில் பிறந்தார். திருவரங்கம் உயர்நிலைப் பள்ளியில் பள்ளிக் கல்வியினை முடித்த இராசகுமார், திருச்சிராப்பள்ளி ஜமால் முகமது கல்லூரியில் இளநிலைப் படிப்பினையும் சென்னை, சென்னை சட்டக்கல்லூரியில் இளங்கலைச் சட்டப் படிப்பினையும் முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சேர்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற சட்டமன்ற பொதுத் தேர்தலில் போட்டியிட்டு வெற்றிபெற்று சட்டமன்ற உறுப்பினர் ஆனார்.
# தைட்டனோவோத்கிணைட்டு

தைட்டனோவோத்கிணைட்டு கனிமம் மோவின் கடினத்தன்மை அளவுகோலில் 5.5 என்ற மதிப்புடன் கண்ணாடி பளபளப்புடன் காணப்படுகிறது. ஒரு மாறுபட்ட அடர் பழுப்பு முதல் கருப்பு நிற படிகமாகவும் உள்ளது. பொதுவாக புகை குவார்ட்சு அல்லது வெள்ளை பெரில் அணிக்கோவையில் சிக்கலான அனல்பாறையாக உருவாகிறது.  
முதன்முதலில் 1992 ஆம் ஆண்டு கனடாவின் தெற்கு மனிடோபாவில் அமைந்துள்ள தான்கோ சுரங்கத்தில் தைட்டனோவோத்கிணைட்டு கண்டுபிடிக்கப்பட்டு விவரிக்கப்பட்டது. இது வோட்கிணைட்டு குழுவின் தைட்டானியம் தாங்கும் உறுப்பினராக இருப்பதால் கனிமத்திற்கு தைட்டனோவோத்கிணைட்டு எனப் பெயரிடப்பட்டது.
# சபாங் சட்டமன்றத் தொகுதி

**சபாங் சட்டமன்றத் தொகுதி** (Sabang Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. சபாங், கத்தல் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சபாங் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | கௌரங்கா சமந்தா | இந்திய புரட்சிகர கம்யூனிஸ்ட் கட்சி |  |
| 1982 | மானசு புனியா | rowspan=3 | இந்திய தேசிய காங்கிரசு</br> |
| 1987 | மானசு ரஞ்சன் புனியா |  |  |
| 1991 |  |  |  |
| 1996 | பெங்கால் மகான்லால் | சுயேச்சை |  |
| 2001 | தூசர் காந்தி லயா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2006 | மானசு ரஞ்சன் புனியா | rowspan=3 | இந்திய தேசிய காங்கிரசு</br> |
| 2011 |  |  |  |
| 2016 |  |  |  |
| 2021 | அகில இந்திய திரிணாமுல் காங்கிரசு | } |  |
# யூரோமாசுடிக்சு அகாந்தினுரா

**வட ஆப்பிரிக்க முள்வாள் பல்லி**, *யூரோமாசுடிக்சு அகந்தினுரா*, (*Uromastyx acanthinura*) என்பது அகாமிடே பல்லி குடும்பத்தினைச் சேர்ந்த சிற்றினமாகும். இது மொராக்கோ, அல்சீரியா, தூனிசியா, லிபியா, எகிப்து, மேற்கு சகாரா, சாட், மாலி, நைஜர், சூடான் ஆகிய நாடுகளில் காணப்படுகிறது. யூ. அகாந்தினுரா, யூ. தோமசி, யூ. பிரின்செப்சிபையிலிருந்து இதன் நீண்ட, குறுகலான வால் மூலம் வேறுபடுகிறது.
# வி. சி. வெள்ளிங்கிரி கவுண்டர்

**வி. சி. வெள்ளிங்கிரி கவுண்டர்** (*V. C. Vellingiri Gounder*) இந்தியாவின் தமிழ்நாட்டைச் சேர்ந்த அரசியல்வாதியாவார். 1880-ஆம் ஆண்டு அக்டோபர் மாதம் 28-ஆம் தேதியன்று வெள்ளியங்கிரி பிறந்தார். விவசாயி, தொழிலதிபர், அரசியல்வாதி என பன்முகங்களுடன் அறியப்படுகிறார்.
# வி. சி. வெள்ளிங்கிரி கவுண்டர்

## ஆரம்ப கால வாழ்க்கை

வெள்ளிங்கிரி கவுண்டர் 1880-ஆம் ஆண்டு அக்டோபர் 28 ஆம் தேதி இந்தியாவில் சென்னையில் வெள்ளக்கிணரில் வி. கே. சின்னப்ப கவுண்டர் மற்றும் பார்வதி அம்மாள் ஆகியோருக்கு மகனாகப் பிறந்தார். கோயம்புத்தூரில் உள்ள இந்துக் கல்லூரியில் பயின்றார். 1898-ஆம் ஆண்டில் நரசிபுரத்தைச் சேர்ந்த நஞ்சம்மாள் என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகள்கள், ஒரு மகன் என மூன்று குழந்தைகள் பிறந்தனர்.
# வி. சி. வெள்ளிங்கிரி கவுண்டர்

## அரசியல் வாழ்க்கை

1922ஆம் ஆண்டு மதுவுக்கு எதிரான பிரச்சாரத்தில் தீவிரமாக பங்கேற்று, தமிழ்நாட்டில் மதுவிலக்கை இவர் ஆதரித்தார். 1920 மற்றும் 1923 ஆம் ஆண்டுகளில் இரண்டு முறை சென்னை சட்டமன்ற உறுப்பினராகப் பணியாற்றினார்.  
1932 ஆம் ஆண்டு, மாநிலங்களவைக்கு (பிரித்தானிய ஆட்சியின் போது சட்டமன்றத்தின் மேல் சபை) தேர்ந்தெடுக்கப்பட்டார் தேர்ந்தெடுக்கப்பட்டார். பின்னர் 1933 ஆம் ஆண்டு சனவரி மாதத்தில் கோயம்புத்தூர் மாவட்ட வாரியத்தின் தலைவரானார். பின்னர் 1945 ஆம் ஆண்டு மெட்ராசு மாகாணத்தின் மத்திய மாவட்டத்தை (சேலம், கோயம்புத்தூர் & வடக்கு ஆற்காடு) பிரதிநிதித்துவப்படுத்தி மாநிலங்களவைக்கு மீண்டும் தேர்ந்தெடுக்கப்பட்டார்.  
1936 ஆம் ஆண்டு, கவுண்டர் தனது கிராமத்தில் ஞானாம்பிகை ஆலைகளை நிறுவினார். கவுண்டர் சாதி சங்கத்தின் நிறுவன உறுப்பினராகவும் இருந்தார். இராமகிருட்டிணா மிசனுடன் நெருக்கமாக தொடர்பு கொண்டு அந்நிறுவனத்தின் கல்வி முயற்சிகளை ஆதரித்தார்.
# வி. சி. வெள்ளிங்கிரி கவுண்டர்

## இறப்பு

வெள்ளிங்கிரி கவுண்டர் 7 நவம்பர் 1948 ஆம் ஆண்டு நவம்பர் மாதம் 7 ஆம் தேதியன்று இறந்தார்.
# பிங்லா சட்டமன்றத் தொகுதி

**பிங்லா சட்டமன்றத் தொகுதி** (Pingla Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. பிங்லா, கத்தல் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பிங்லா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | விசய் தாசு | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | அரிபத சனா | ஜனதா கட்சி |  |
| 1982 | rowspan=2 | சுயேச்சை |  |
| 1987 |  |  |  |
| 1991 | சனநாயக சோசலிசக் கட்சி (பிரபோத் சந்திரா) |  |  |
| 1996 | ராம் பத சமந்தா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2001 | சுயேச்சை |  |  |
| 2006 | rowspan=2 | சனநாயக சோசலிசக் கட்சி (பிரபோத் சந்திரா) |  |
| 2011 | பிரபோத் சந்திர சின்கா |  |  |
| 2016 | சௌமேன் குமார் மகாபத்ரா | rowspan=2 | அகில இந்திய திரிணாமுல் காங்கிரசு |
| 2021 | அசித் மைத்தி | } |  |
# யூரோமாசுடிக்சு பெந்தி

## புவியியல் வரம்பு

*யூ. பெந்தி* ஓமனிலும் ஏமனிலும் காணப்படுகிறது.
# யூரோமாசுடிக்சு பெந்தி

## வாழ்விடம்

*யூ. பெந்தி* சிற்றினத்தின் விருப்பமான இயற்கை வாழ்விடம் கடல் மட்டத்திலிருந்து உயரத்தில் காணப்படும் பாறைப் பகுதிகள் ஆகும்.
# யூரோமாசுடிக்சு பெந்தி

## இனப்பெருக்கம்

*யூ. பெந்தி* முட்டையிட்டும் இனப்பெருக்கம் செய்யும் தன்மை கொண்டது. இனப்பெருக்கம் வருடத்திற்கு ஒரு முறை 6 முதல் 12 முட்டைகள் வரையிட்டு இனப்பெருக்கம் நடைபெறும்.
# யூரோமாசுடிக்சு டைசுபர்

**சூடான் முள்வால் பல்லி** எனப்படும் ***யூரோமாசுடிக்சு டைசுபர்*** (*Uromastyx dispar*) என்பது அகாமிடே பல்லி குடும்பத்தினைச் சேர்ந்த சிற்றினமாகும். இது மௌரிடேனியா, சூடான், சாட், மேற்கு சகாரா, அல்சீரியா, மாலி ஆகிய நாடுகளில் காணப்படுகிறது.  
இச்சிற்றினத்தின் கீழ் மூன்று துணையினங்கள் அங்கீகரிக்கப்பட்டுள்ளன:  
- *யூரோமாசுடிக்சு டைசுபர்* டைசுபர்
- *யூரோமாசுடிக்சு (டைசுபர்) பிளவிபாசியாட்டா*
- *யூரோமாசுடிக்சு டைசுபர் மல்லேன்னிசு*
# கே. வேலாயுதம் நாயர்

**கே. வேலாயுதம் நாயர்** (*K. Velayudham Nayar*) இந்தியாவைச் சேர்ந்த ஓர் அரசியல்வாதியாவார். கேரளாவில் இவர் பிறந்தார் என்றாலும் தமிழ்நாட்டில் அரசியல் ரீதியாக தீவிரமாக இருந்தார். அகில இந்திய பார்வர்டு பிளாக்கு கட்சியைச் சேர்ந்தவராக இயங்கினார். இக்கட்சியின் முக்கிய தலைவரும் மக்களவை உறுப்பினருமான யு. முத்துராமலிங்கத் தேவரின் மறைவுக்குப் பிறகு, நாயர் 1964 ஆம் ஆண்டு அருப்புக்கோட்டை தொகுதியில் தேவரின் தொகுதிக்கான மக்களவை இடைத்தேர்தலில் போட்டியிட்டார். இவரது வேட்புமனுவை சுதந்திரக் கட்சி, திராவிட முன்னேற்றக் கழகம் மற்றும் இந்திய யூனியன் முசுலிம் லீக் ஆகியவை ஆதரித்தன. இருப்பினும், நாயர் காங்கிரசு வேட்பாளர் ஆர்.கே. துரை (ராம்நாடு ராசாவின் சகோதரர்) என்பவரால் தோற்கடிக்கப்பட்டார்.  
1968 ஆம் ஆண்டில், நாயர் (அப்போது கட்சியின் மத்திய குழு உறுப்பினராக இருந்தார்), எசு. ஆண்டி தேவருடன் சேர்ந்து அனைத்திந்திய பார்வார்டு பிளாக்கு கட்சியிலிருந்து பிரிந்து புரட்சிகர பார்வர்டு பிளாக்கை நிறுவினார். வலதுசாரி சுதந்திரக் கட்சியுடனான ஒத்துழைப்பின் மூலம் பார்வர்டு பிளாக் அதன் சோசலிசக் கொள்கைகளிலிருந்து விலகிச் செல்வதாக நாயர் குற்றம் சாட்டினார். நாயர் புரட்சிகர பார்வார்டு பிளாக் கட்சியின் தலைவரானார். இருப்பினும், 1979 ஆம் ஆண்டு இக்கட்சி அனைத்திந்திய பார்வார்டு பிளாக்கு கட்சியுடன் மீண்டும் இணைக்கப்பட்டது.
# சுதிர் ரே

**சுதிர் ரே** (25 சூலை 1933 - 2019) என்பர் இந்திய அரசியல்வாதியும் இந்திய நாடாளுமன்ற மக்களவை மேனாள் உறுப்பினரும் ஆவார். இவர் 1984, 1989, 1991-ஆம் ஆண்டுகளில் மேற்கு வங்காளத்தின் பர்த்வான் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு நடைபெற்ற பொதுத்தேர்தலில் இந்தியப் பொதுவுடமைக் கட்சி (மார்க்சிஸ்ட்) வேட்பாளராகப் போட்டியிட்டு நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். சுதிர் ரே 2019-இல் இறந்தார்.
# உலக கடல் ஆமைகள் நாள்

**உலக கடல் ஆமைகள் நாள்** (*World Turtle Day*) என்பது ஒவ்வொரு ஆண்டும் மே 23 அன்று உலகெங்கும் கடைப்பிடிக்கப்படும் ஒரு வருடாந்திர அனுசரிப்பாகும். இந்த நாளை கடைப்பிடிப்பது 2000 ஆம் ஆண்டில் அமெரிக்க ஆமை மீட்பு நிறுவனம் ஒன்றினால் முன்கொணரப்பட்டது. கடல் ஆமைகள் மற்றும் நிலஆமைகளைக் கொண்டாடவும் பாதுகாக்கவும், அவற்றின் மறைந்து வரும் வாழ்விடங்களைப் பாதுகாக்கவும், அவை உயிர்வாழ்வதற்கும் செழிப்பதற்கும் உதவும் மனித நடவடிக்கைகளை ஊக்குவிக்கவும் மக்களுக்கு உதவுவதற்காக இந்த நாள் ஆண்டுதோறும் அனுசரிக்கப்படுகிறது. பாதுகாக்கப்படும் உயிரினங்கள் பற்றிய இணைய தேடல் போக்குவரத்து எவ்வாறு அதிகரிக்கின்றன என்பதற்கு உலக ஆமை தினத்தை உதாரணமாகக் கொண்டு, பல்லுயிர் விழிப்புணர்வு நாட்களின் விளைவுகள் குறித்த ஒரு ஆய்வு கூறியுள்ளது.  
உலக கடல் ஆமை நாளானது, ஆமைகளைப் போல் உடை அணிவது, பச்சை நிற கோடைக்கால உடைகள் அணிவது, நெடுஞ்சாலைகளில் சிக்கிய ஆமைகளைக் காப்பாற்றுவது, ஆராய்ச்சியில் ஈடுபடுவது, மறுவாழ்வு மையங்களில் இருந்து கடல் ஆமைகள் அல்லது நில ஆமைகளை தத்தெடுப்பது ஆகியவற்றின் மூலம் ஊக்குவிக்கப்படுகிறது. அமெரிக்கன் டார்டாய்ஸ் ரெஸ்க்யூ நிறுவனம், வகுப்பறைகளில் ஆமைகள் பற்றி கற்பிப்பதை ஊக்குவிக்க, ஆமை தின பாடத் திட்டங்கள் மற்றும் கைவினைத் திட்டங்களை வழங்குகிறது.  
"உலக கடல் ஆமை நாள்" என்ற சொல் கலிபோர்னியாவின் மாலிபுவைச் சேர்ந்த சூசன் டெல்லம் என்பவரால் வணிகச் சின்னமாக பதிவு செய்யப்பட்டது.
# பர்மை லால்

**பர்மை லால்** (*Parmai Lal*) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் 1977ஆம் ஆண்டு உத்தரப் பிரதேசத்தின் ஹர்தோய் மக்களவைத் தொகுதியிலிருந்து ஜனதா கட்சி வேட்பாளராகவும் 1989-ஆம் ஆண்டு ஜனதா தள வேட்பாளராகவும் இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். இவர் முன்னதாக உத்தரபிரதேச சட்டமன்ற உறுப்பினராக இருந்தார்.
# மோகன் லால் ஜிக்ராம்

**மோகன் லால் ஜிக்ரம்** (Mohan Lal Jhikram)(1 ஆகத்து 1919, மாண்ட்லா மாவட்டத்தில் (மத்தியப் பிரதேசம்) திண்டோரியில் - 6 சூன் 2010) என்பவர் மத்தியப் பிரதேசத்தைச் சேர்ந்த இந்திய தேசிய காங்கிரசின் தலைவராக இருந்தவரும் இந்திய மக்களவை மேனாள் உறுப்பினரும் ஆவார். இவர் மண்டலா மக்களவைத் தொகுதியினைப் பிரதிநிதித்துவப்படுத்தும் மக்களவை உறுப்பினராகப் பணியாற்றியுள்ளார். இவர் 8வது, 9வது மற்றும் 10வது மக்களவைக்கு தேர்ந்தெடுக்கப்பட்டார்.
# செந்தில்பாலா

<small>**செந்தில்பாலா** (கவிஞர்-ஓவியர்)</small>  
<small>செந்தில்பாலா என்ற பெயரில் படைப்பு தளங்களில் வெளிப்படும் தே.பாலமுருகன் (09-06-1981) ஆகிய இவர் விழுப்புரம் மாவட்டம் செஞ்சியை அடுத்த நெகணூர்-புதூர் என்ற சிற்றூரைச் சேர்ந்தவர். அரசு மேல்நிலைப் பள்ளியொன்றில் கணித ஆசிரியராக பணியாற்றுகிறார். கவிதை, ஓவியம், சிறார் இலக்கியம், கதை, குறும்படம், நாடகம் என பலதளங்களில் வெளிப்பட்டுக்கொண்டிருக்கும் இவர் ” தென் தொண்டை மண்டல சொல்லகராதி” யை சில ஆண்டுகளாகத் தொகுத்துக்கொண்டிருக்கிறார்.</small>  
<small>”உதிரிலைகள்” என்ற வரிக்கவிதைத் தொகுப்பும், நந்தலாலா இணைய இதழில் தொடராக வந்த “இலைகளற்ற மரத்தின் நிஜ உருவம்” என்ற கவிதைகள் குறித்தான கட்டுரை தொகுப்பும் விரைவில் வெளிவர இருக்கின்றன.</small>  
<small>கூத்துத் தொழில்முறை கலைஞர்கள் அல்லாத உழுகுடி மக்கள், அறுவடைக்காலம் முடித்து வேலைகளற்று இருக்கும் கோடையில் ஓரிரு மாதங்கள் தினமும் ஒத்திகை நடத்தி, இடைவிடாத விவசாய வேலைகள் தொடங்க இருக்கும் ஆடி மாதத்தின் முதல் நாளோ அல்லது முதல் வெள்ளிக் கிழமையிலோ அதே ஊரில் அரங்கேற்றும் தெருக்கூத்து செஞ்சி வட்டார கிராமங்களில் நிகழ்ந்து வருகிறது. நெகணூர் புதூர் கிராமத்தில் அரங்கேறிய ”கண்டன் கார்கோடகன்” என்ற தெருகூத்தை முழுவதுமாக ஒத்திகைக்கான ஆள் தேர்வு தொடங்கியதிலிருந்து ஆவணப் படமாக்கி இருக்கிறார்.</small>  
<small>பல்வேறு சிற்றிதழ்களில் எழுதிவரும் இவர் செஞ்சி நறுமுகை, குறிஞ்சிவட்ட குழுவினருடன் சேர்ந்து இயங்கி வருகிறார். செஞ்சிப்பகுதியில் ஆண்டுதோறும் நடைபெறும் மார்கழி-29 அதாவது தை-1 இன் முன் இரவு நடைபெறும் ”குறுஞ்சி விழா” ஒருங்கிணைப்பாளராகவும் இருக்கிறார். குறிஞ்சி மலர்-1 & 2 யை நறுமுகை ஜெ.இராதாகிருஷ்ணன், இரா.இராகுலனுடன் இணைந்து தொகுத்திருக்கிறார்.</small>  
<small>இவரது அம்மாவும் மனைவியும் (சாந்தா - ஆதிலட்சுமி) எழுதிய கவிதைகள் “கொக்காம் பயிர்” என்ற தொகுப்பு தமிழில் வெளிவந்துள்ள முதல் மாமியார்-மருமகள் இணைந்து வெளியிட்டுள்ள கவிதைத் தொகுப்பு ஆகும்.</small>  
<small>இவருக்கு இரு மகள்கள் - கவியாழினி (06-08-2009), செழினி (14.11.2019) மற்றும் ஒரு மகன் - இளமாறன் (09-02-2014)</small>
| <small>கவிதைத் தொகுப்பு</small> | <small>கதைகள் தீர்ந்தபோது அம்மா சொன்ன கதைகள் - நறுமுகை வெளியீடு</small> | <small>2007</small> |  |
| --- | --- | --- | --- |
| <small>கவிதைத் தொகுப்பு</small> | <small>மனிதர்களைக் கற்றுக்கொண்டு போகிறவன் - நறுமுகை வெளியீடு</small> | <small>2013</small> |  |
| <small>கவிதைத் தொகுப்பு</small> | <small>இரவுக்கு அப்பால் ஒரு துண்டு பகல் - வம்சி வெளியீடு</small> | <small>2019</small> |  |
| <small>ஓவியத் தொகுப்பு</small> | <small>கோடுகளில் சேகரிப்பவன் - வேரல் வெளியீடு</small> | <small>2024</small> |  |
| <small>குறும்படம்</small> | <small>ஆயிடுச்சி - நறுமுகை வெளியீடு</small> | <small>2012</small> |  |
| <small>சிறார்பாடல்கள் தொகுப்பு</small> | <small>இங்கா - நறுமுகை வெளியீடு</small> | <small>2016</small> |  |
| <small>சிறார் பாடல்கள் தொகுப்பு</small> | <small>வவ்வவ்வ - நறுமுகை வெளியீடு</small> | <small>2018</small> |  |
| <small>தொகுப்பு நூல்</small> | <small>மலைப் பிஞ்சு - அகநி வெளியீடு (அரசுப் பள்ளி மாணவர்களின் முதல் ஹைக்கூ கவிதை தொகுப்பு)</small> | <small>2024</small> | } |
# அரவிந்த் காம்ப்ளே

**அரவிந்த் துளசிராம் காம்ப்ளே** (*Arvind Kamble*)(28 பிப்ரவரி 1952 - 29 திசம்பர் 2009) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியாவின் மகாராட்டிர மாநிலத்தில் உள்ள உசுமானாபாத் மக்களவைத் தொகுதியிலிருந்து எட்டாவது மக்களவைக்கு உறுப்பினராத் தேர்ந்தெடுக்கப்பட்டார்.  
காம்ப்ளே மகாராட்டிராவின் லத்தூர் மாவட்டத்தில் உள்ள உத்கிரில் பிறந்தார். இவர் உசுமானாபாத்திலிருந்து 9வது, 10வது மற்றும் 12வது மக்களவைக்கும் உறுப்பினராகத் தேர்ந்தெடுக்கப்பட்டார்.
# அரவிந்த் காம்ப்ளே

## இறப்பு

காம்ப்ளே திசம்பர் 29, 2009 அன்று தனது 57 வயதில் பன்றிக் காய்ச்சலால் இறந்தார்.
# கரக்பூர் சட்டமன்றத் தொகுதி

**கரக்பூர் சட்டமன்றத் தொகுதி** (Kharagpur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. கரக்பூர், மெதினிப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# கரக்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | கியான் சிங் சோகன்பால் | இந்திய தேசிய காங்கிரசு</br> |  |
| 2016 | திலீப் குமார் கோசு | rowspan=2 | பாரதிய ஜனதா கட்சி</br> |
| 2021 | இரன்மோய் சட்டோபாத்யாயா |  |  |
# தேப்ரா சட்டமன்றத் தொகுதி

**தேப்ரா சட்டமன்றத் தொகுதி** (Debra Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. தேப்ரா, கத்தல் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# தேப்ரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | ரவீந்திர நாத் பெரா | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | சையத் மொராசம் உசைன் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 | எசு.கே.சகாங்கிர் கரீம் |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | ராதாகாந்த மைத்தி | rowspan=3 | அகில இந்திய திரிணாமுல் காங்கிரசு |
| 2016 | செலிமா காதுன் (பீபி) |  |  |
| 2021 | உமாயூன் கபீர் | } |  |
# காஷ்மீர் கோட்டம்

**காஷ்மீர் கோட்டம்** (*Kashmir division*), இந்தியாவின் ஜம்மு காஷ்மீர் ஒன்றியப்பகுதியின் இரண்டு நிர்வாகக் கோட்டங்களில் ஒன்றாகும். இக்கோட்டத்தின் தலைமையிடம் சிறிநகர் ஆகும். இக்கோட்டம் காஷ்மீர் பள்ளத்தாக்கில் உள்ளது. இக்கோட்டத்தின் தெற்கில் ஜம்மு கோட்டம், மேற்கிலும், வடக்கிலும் ஆசாத் காஷ்மீர் & வடக்கு நிலங்கள் உள்ளிட்ட பாகிஸ்தான் ஆக்கிரமிப்பு காஷ்மீர் பகுதிகளும், கிழக்கில் லடாக் ஒன்றியப் பகுதியும் எல்லைகளாக உள்ளது. காஷ்மீர் கோட்டத்தின் பிற முக்கிய நகரங்கள் அனந்தநாக், பாரமுல்லா, சோப்பூர் மற்றும் குல்காம் ஆகும்.  
காஷ்மீர் கோட்டம் புவியியல் ரீதியாக தெற்கு காஷ்மீர், வடக்கு காஷ்மீர் மற்றும் மத்திய காஷ்மீர் என மூன்றாகப் பிரிக்கப்பட்டுள்ளது.
# காஷ்மீர் கோட்டம்

## மாவட்டங்கள்

காஷ்மீர் பள்ளத்தாக்கின் நிர்வாக அலகுகள் 1968ஆம் அண்டிலும் மற்றும் 2006ஆம் ஆண்டிலும் மறுசீரமைக்கப்பட்டது. கீழ்கண்ட மாவட்டங்கள் தற்போது காஷ்மீர் கோட்டத்தில் உள்ளது.  
| மாவட்டப் பெயர் | தலைமையிடம் | பரப்பளவு | மக்கள் தொகை |
| --- | --- | --- | --- |
| அனந்தநாக் | அனந்தநாக் | 1,078,692 |  |
| குல்காம் | குல்காம் | 424,483 |  |
| புல்வாமா | புல்வாமா | 560,440 |  |
| சோபியான் | சோபியான் | 266,215 |  |
| பட்காம் | பட்காம் | 753,745 |  |
| ஸ்ரீநகர் | ஸ்ரீநகர் | 1,236,829 |  |
| காந்தர்பல் | காந்தர்பல் | 297,446 |  |
| பந்திப்போரா | பந்திபோரா | 392,232 |  |
| பாரமுல்லா | பாரமுல்லா | 1,008,039 |  |
| குப்வாரா | குப்வாரா | 870,354 |  |
| மொத்தம் | 6,888,475 |  |  |
# காஷ்மீர் கோட்டம்

## மக்கள் தொகை பரம்பல்

### சமயம்

2011ஆம் ஆண்டின் கணக்கெடுப்பின்படி, காஷ்மீர் கோட்டத்தில் இசுலாமியர்கள் 97.16%, இந்துக்கள் 2.45%, சீக்கியர்கள் 0.18%, கிறித்துவர்கள் 0.17% மற்றும் பிறர் 0.7% ஆக உள்ளனர்.
# காஷ்மீர் கோட்டம்

## மக்கள் தொகை பரம்பல்

### மொழிகள்

காஷ்மீர் கோட்டத்தில் காசுமீரி மொழி 85.28%, குஜ்ஜர் மொழியை 6.27%,. பகாரி மொழி 4.18%, இந்தி மொழி1.26% மற்றும் பிற மொழிகள் 3.01% பேசுகின்றனர். உருது மொழியும் பரவலாகப் பேசப்படுகிறது.
# காஷ்மீர் கோட்டம்

## இதனையும் காண்க

- ஜம்மு கோட்டம்
- ஜம்மு-காஷ்மீரில் சுற்றுலா
# தாசுபூர் சட்டமன்றத் தொகுதி

**தாசுபூர் சட்டமன்றத் தொகுதி** (Daspur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. தாசுபூர், கத்தல் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# தாசுபூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சுதிர் சந்திர பெரா | rowspan=2 | இந்திய தேசிய காங்கிரசு</br> |
| 1972 |  |  |  |
| 1977 | பிரபாசு சந்திர பதிகர் | rowspan=5 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 | முகோபாத்யா சித்த ரஞ்சன் |  |  |
| 2001 | அசித் புனியா | அகில இந்திய திரிணாமுல் காங்கிரசு |  |
| 2006 | சுனில் அதிகாரி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2011 | ஆசித் புனியா | rowspan=3 | அகில இந்திய திரிணாமுல் காங்கிரசு |
| 2016 | மம்தா புனியா |  |  |
| 2021 | } |  |  |
# ஆடம்சின் வினையூக்கி

**ஆடம்ஸின் வினையூக்கி** (*Adams' catalyst*) என்பது பிளாட்டினம் ஈராக்சைடு என்றும் அழைக்கப்படுகிறது. இச்சேர்மமானது பிளாட்டினம் (IV) ஆக்சைடு ஐதரேட்டு PtO<sub>2</sub>•H<sub>2</sub>O என்றும் பொதுவாகக் குறிப்பிடப்படுகிறது. இது கரிமத் தொகுப்பு முறை தயாரிப்புகள், ஹைட்ரஜனேற்றம், ஹைட்ரஜனோலிசிஸ் ஆகியவற்றிற்கான ஒரு வினையூக்கியாகும் . இந்த அடர் பழுப்பு நிறத் தூள் வணிக ரீதியாக கிடைக்கிறது. ஆக்சைடானது, சாதாரணமாக செயலில் உள்ள வினையூக்கி அல்ல, ஆனால் ஹைட்ரஜனின் வெளிப்பாட்டிற்குப் பிறகு அது செயல்நிலையில் உள்ளது, ஹைட்ரஜனின் வெளிப்பாட்டிற்கு ஆட்பட்ட பிறகு இது உலோக பிளாட்டினமாக மாறுகிறது, இதுவே வேதிவினைகளுக்கு காரணமாக இருக்கிறது.
# ஆடம்சின் வினையூக்கி

## தயாரிப்பு

ஆதம்சின் வினையூக்கியானது குளோரோபிளாட்டினிக் அமிலம் H<sub>2</sub>PtCl<sub>6</sub> அல்லது அமோனியம் அறுகுளோரோபிளாட்டினேட்டு, (NH<sub>4</sub>)<sub>2</sub>PtCl<sub>6</sub>, ஆகியவற்றுடன் சோடியம் நைட்ரேட்டின் பினைப்பினால் உருவாகிறது. முதன் முதலில் வெளியிடப்பட்ட தயாரிப்பு முறையானது வி. ஊர்ஹீசு மற்றும் ரோஜர் ஆடம்சு ஆகியோரால் குறிப்பிடப்பட்ட முறையாகும். இந்தத் தயாரிப்பு முறையானது முதலில் பிளாட்டினம் நைட்ரேட்டைத் தயாரித்து, பின்னர் அதை வெப்பப்படுத்தி நைட்ரசன் ஆக்சைடுகளை வெளியேற்றும் செயல்முறைகளை உள்ளடக்கியது ஆகும்.  
: H<sub>2</sub>PtCl<sub>6</sub> + 6 NaNO<sub>3</sub> → Pt(NO<sub>3</sub>)<sub>4</sub> + 6 NaCl <sub>(aq)</sub> + 2 HNO<sub>3</sub>  
: Pt(NO<sub>3</sub>)<sub>4</sub> → PtO<sub>2</sub> + 4 NO<sub>2</sub> + O<sub>2</sub>  
இதன் விளைவாக வரும் பழுப்பு நிறக் கட்டியானது நைட்ரேட்டுகளிலிருந்து விடுபடச் செய்யும் பொருட்டு தண்ணீரில் கழுவப்படுகிறது. வினையூக்கியை அப்படியே பயன்படுத்தலாம் அல்லது உலர்த்தி பின்னர் பயன்படுத்தும் பொருட்டு ஒரு உலர்த்தியில் சேமிக்கலாம். இராச திராவகத்தையும் அதைத் தொடர்ந்து அம்மோனியாவையும் பயன்படுத்தி அம்மோனியம் குளோரோபிளாட்டினேட்டாக மாற்றுவதன் மூலம் பயன்படுத்தப்பட்ட வினையூக்கியிலிருந்து பிளாட்டினத்தை மீட்டெடுக்க முடியும்.
# ஆடம்சின் வினையூக்கி

## பயன்பாடுகள்

ஆடம்சின் வினையூக்கி பல பயன்பாடுகளுக்கு பயன்படுத்தப்படுகிறது. இது ஹைட்ரஜனேற்றம், ஹைட்ரஜனோலிசிஸ், ஹைட்ரஜன் நீக்கம் மற்றும் ஆக்சிஜனேற்ற வினைகள் ஆகியவற்றிற்கு மதிப்புமிக்கதாக நிரூபிக்கப்பட்டுள்ளது. வேதிவினையின் போது, பிளாட்டினம் உலோகம் (பிளாட்டினம் பிளாக்) உருவாகிறது, இது செயலில் உள்ள வினையூக்கியாக குறிப்பிடப்பட்டுள்ளது. ஆல்க்கீன்கள் மற்றும் ஆல்கைன்களில் முறையே இரட்டை அல்லது முப்பிணைப்புகள் போன்ற நிறைவுறா பிணைப்புகளுடன் ஹைட்ரஜன் அணுக்களைச் சேர்ப்பதற்கு ஆடம்ஸின் வினையூக்கி ஒரு பொதுவான வினையூக்கியாகும். மிக முக்கியமான உருமாற்றங்களில் சில கீட்டோன்களை ஹைட்ரஜனேற்றுவதன் மூலம் ஆல்கஹால்கள் அல்லது ஈத்தர்களாக மாற்றுகின்றன. மேலும், நைட்ரோ சேர்மங்களை அமீன்களாக குறைப்பதற்கும் இந்த வினையூக்கி பயன்படுகிறது. இருப்பினும், நைட்ரோ தொகுதியை ஒடுக்கம் செய்யலாமல் நைட்ரோ தொகுதிகளின் முன்னிலையில் ஆடம்சின் வினையூக்கி மூலம் ஆல்கீன்களில் ஒடுக்கத்தைச் செய்யலாம். நைட்ரோ சேர்மங்களை அமீன்களாக குறைக்கும்போது, ஹைட்ரஜனோலிசிஸை குறைக்க பலேடியம் வினையூக்கிகளை விட பிளாட்டினம் வினையூக்கிகளுக்கு முன்னுரிமை அளிக்கப்படுகிறது. பலேடியம் வினையூக்கிகளால் சாத்தியப்படாத பீனைல் பாஸ்பேட்டு எசுத்தர்களின் நீரக வேதி மாற்ற வினைக்கு இவ்வினையூக்கி பயன்படுத்தப்படுகிறது. கரைப்பானின் pH வினையின் போக்கை கணிசமாக பாதிக்கிறது, மேலும் வினையூக்கியின் வினைகள் பெரும்பாலும் தூய்மையான அசிட்டிக் அமிலம் அல்லது பிற கரைப்பான்களில் கரைக்கப்பட்ட அசிட்டிக் அமிலக் கரைசல்களில் நிகழ்த்தப்படும் போது தூண்டப்படுகிறது.
# ஆடம்சின் வினையூக்கி

## பாதுகாப்பு

ஆக்சைகை் கையாளும் போது சிறிய முன்னெச்சரிக்கை தேவைப்படுகிறது, ஆனால் ஹைட்ரஜனுடன் (H<sub>2</sub>) உடன் தொடர்பு ஏற்பட்ட பிறகு, இதன் விளைவாகக் கிடைக்கும் உலோக பிளாட்டினம் (பிளாட்டினம் பிளாக்) காற்றில் தீப்பற்றும் தன்மை உடையதாக இருக்கலாம். எனவே, அது உலர அனுமதிக்கக்கூடாது மற்றும் ஆக்ஸிஜனின் அனைத்து வெளிப்பாடும் குறைக்கப்பட வேண்டும்.
# காத்தால் சட்டமன்றத் தொகுதி

**காத்தால் சட்டமன்றத் தொகுதி** (Ghatal Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு மிட்னாபூர் மாவட்டத்தில் அமைந்துள்ளது. காத்தால், கத்தல் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# காத்தால் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | தால் நந்தா ராணி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | தோலை அரிசதன் | இந்திய தேசிய காங்கிரசு</br> |  |
| 1977 | கோபால் மோந்தல் | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 | ரத்தன் சந்திர பகீரா |  |  |
| 1991 |  |  |  |
| 1996 | ரத்தன் பகீரா |  |  |
| 2001 |  |  |  |
| 2006 |  |  |  |
| 2011 | சங்கர் தோலை | rowspan=2 | அகில இந்திய திரிணாமுல் காங்கிரசு |
| 2016 |  |  |  |
| 2021 | சிதால் கபத் | பாரதிய ஜனதா கட்சி</br> | } |
# இரண்டாவது ஔலிகார வம்சம்

## தோற்றம்

இந்த வம்சம் பண்டைய ஔலிகாரக் குலத்தைச் சேர்ந்தது. மேலும் அந்த குலத்தைச் சேர்ந்த இரண்டாவது அரச குடும்பமாகும்.
# இரண்டாவது ஔலிகார வம்சம்

## பிரதேசம்

இரண்டாம் ஔலிகார வம்சம் ஆரம்பத்தில் மால்வா பீடபூமியைக் கட்டுப்படுத்தியது. ஆனால் அதன் உச்சத்தில் யசோதர்மன் விஷ்ணுவர்தனாவின் கீழ் வட இந்தியாவின் கிட்டத்தட்ட முழு பகுதியையும் தக்காண பீடபூமியின் வடக்குப் பகுதிகளையும் உள்ளடக்கிய ஒரு பரந்த பகுதியைக் கட்டுப்படுத்தியது.
# இரண்டாவது ஔலிகார வம்சம்

## பிரதேசம்

### இராச்சியம் நிறுவனம்

ஆதித்யவர்தனன் மற்றும் திரவியவர்தனன் போன்ற ஔலிகார ஆட்சியாளர்கள் தங்கள் இராச்சியத்தை மேலும் விரிவுபடுத்தினர். அவர்களின் வாரிசுகளில் ஒருவரான யசோதர்மன் சோண்டானி போருக்குப் பிறகு ஹூணர்கள் மற்றும் குப்தர்களிடமிருந்து பரந்த பகுதிகளைக் கைப்பற்றி, கி.பி 528 இல் ஹுணத் தலைவர் மிகிரகுலனைத் தோற்கடித்தார். இதன் மூலம் குறுகிய கால ஔலிகார பேரரசை நிறுவினார். யசோதர்மனின் தலைநகரம் நிச்சயமாக தசபுரமாகத்தான் இருந்திருந்திருக்க வேண்டும். இது யசோதர்மனால் நிறுவப்பட்டதாகத் தெரிகிறது. ஆரம்பத்தில் உஜ்ஜயினி என்று கருதப்பட்டது. ஆனால் பின்னர் அது மறுக்கப்பட்டது. பிற்கால குப்தர்கள் மற்றும் மௌகரி வம்சம் போன்ற இராச்சியங்கள் இவர்களுக்குக் கீழ்ப்படிந்து இருந்தன.